stanford-oval/wikipedia huggingface dataset:
เอกลักษณ์องค์กร
การออกแบบกับความสัมพันธ์กับอัตลักษณ์กลุ่มบริษัท

งานอัตลักษณ์กลุ่มบริษัท เกี่ยวข้องกับการออกแบบ  โดยเฉพาะอย่างยิ่งการออกแบบกราฟิก การออกแบบอัตลักษณ์ขององค์กรในปัจจุบัน นับเป็นยุคของอิเลคทรอนิคส์ที่มีการนำเอาเทคโนโลยีสมัยใหม่เข้ามาเป็นเครี่องมือ เครื่องใช้และเป็นวัสดุอุปกรณ์ช่วยในการออกแบบเกิดมีวัสดุสำเร็จรูปและเครื่องมืออิเลคทรอนิคส์ที่ช่วยในการทำงานได้อย่างมีประสิทธิภาพ ดังเช่น การใช้คอมพิวเตอร์กราฟิกมาช่วยในการทำ Word Processing การเรียงพิมพ์ การจัดวางรูปแบบของหน้ากระดาษ การสร้างภาพประกอบ การเขียนกราฟแผนภูมิ แผนที่ ตลอดจนงานเขียนแบบต่าง ๆ และที่สำคัญคือ ช่วยในการสร้างภาพ (Visualize) เพื่อหาแนวทางความคิดสร้างสรรค์ได้อย่างรวดเร็วอีกด้วย
ความหมายของการออกแบบอัตลักษณ์ขององค์กร (Definition Of Graphic Design) มีผู้ให้คำนิยามของอัตลักษณ์ขององค์กร ไว้ว่า การออกแบบอัตลักษณ์ขององค์กร
ผลงานออกแบบลักษณะต่าง ๆ เพื่อให้ผู้คนได้อ่าน เช่น หนังสือนิตยสาร การโฆษณา ภาพยนตร์ โทรทัศน์ นิทรรศการ (Berryman, 1979)
การถ่ายทอดความคิดและมโนทัศน์ (Ideas And Concepts) ออกมาเป็น โครงสร้างระเบียบแบบแผนต่าง ๆ ทางทัศนสัญลักษณ์ (Visual Form), (Laing, 1984)
การออกแบบที่เกี่ยวข้องกับการออกแบบเครื่องหมายและการออกแบบเกี่ยวกับการพิมพ์ต่าง ๆ ที่ใช้ในวงการอุตสาหกรรม (อารี สุทธิพันธุ์, 2521)
จัดว่าเป็นงานออกแบบเพื่อการเผยแพร่ คือ งานออกแบบที่มุ่งชักชวน เรียกร้อง หรือเผยแพร่ผลิตภัณฑ์  บริการและความคิดต่าง ๆ ซึ่งเป็นงานในลักษณะสิ่งพิมพ์ งานออกแบบหีบห่อ งานโฆษณา (วิรุณ ตั้งเจริญ, 2527)
จากความหมายของการออกแบบอัตลักษณ์ขององค์กรที่อ้างมา จะเห็นว่าเป็นการออกแบบที่มีขอบข่ายงานกว้างขวางมากและมีส่วนเกี่ยวข้องโดยตรงกับการออกแบบนิเทศศิลป์ (Visual Communication Design) ในอันที่จะต้องเตรียมการและนำเสนอข่าวสาร (Message) ต่อผู้ดูแล-ผู้อ่านให้สามารถรับรู้ความหมายและแปลความได้ทางสายตาโดยการจัดสื่อกลางต่าง ๆ เช่น ตัวอักษร เครื่องหมายสัญลักษณ์ รูปภาพและอื่น ๆ รวมกัน ด้วยกรรมวิธีของการขีด เขียน การพิมพ์ การบันทึกภาพ ตลอดจนเทคนิคการสร้างภาพต่าง ๆ ทางเครื่องมือ เครื่องจักรกลให้เกิดเป็นรูปร่างที่ประณีต เรียบร้อยสวยงามเพื่อการติดต่อสื่อสารและโน้มน้าวจิตใจของกลุ่มเป้าหมาย (Target Group) ที่ต้องการได้
Gregg Berryman ได้กล่าวว่า นักออกแบบอัตลักษณ์ขององค์กรมักจะทำงานที่เกี่ยวข้องกับสิ่งต่อไปนี้  คือ
สัญลักษณ์ (Symbols)
เครื่องหมาย (Sign System)
หนังสือ (Books)
นิตยสาร (Magazines)
หนังสือพิมพ์ (Newspapers)
โฆษณา (Ads)
นิทรรศการ (Exhibits)
แคทตาล็อก (Catalogues)
บรรจุภัณฑ์ (Packages)
แผ่นพับ (Brochures)
โปสเตอร์ (Posters)
แผนที่ (Maps)
ป้ายโฆษณา (Billboards)
การประชาสัมพันธ์ (Promotions)
หัวจดหมาย (Letter Heads)
ความสำคัญของการออกแบบอัตลักษณ์ขององค์กร

การออกแบบอัตลักษณ์ขององค์กร มีส่วนสร้างสรรค์สัญลักษณ์และข้อตกลงร่วมกันของคนในสังคมโดยเข้ามามีส่วนช่วยเสริมการรับรู้ทางการมองเห็น เป็นลู่ทางหรือสื่อกลาง ช่วยการรับรู้แห่งข้อตกลงต่าง ๆ ให้มีประสิทธิภาพ มีความชัดเจน มีผลกระทบทางด้านจิตวิทยาในอันที่จะระลึกถึง และเป็นเครื่องหมายแห่งความทรงจำข้อเตือนใจ ข้อควรระวังในระบบระเบียบของกฎเกณฑ์และความเชื่อที่จะปฏิบัติต่อกันไปเพื่อความคงอยู่ของสังคมที่สงบร่มเย็นดังเช่นที่ปรากฏอยู่เป็นเครื่องหมายสัญลักษณ์และข้อตกลงต่าง ๆ เช่น สัญลักษณ์แทนศาสนา ลัทธิ เครื่องหมายจราจร เป็นต้น ซึ่งเครื่องหมาย สัญลักษณ์ต่าง ๆ ทางอัตลักษณ์ขององค์กรนี้จำเป็นต้องอาศัยการออกแบบให้มีขนาดรูปทรงที่ชัดเจน เรียบร้อย สวยงาม และเหมาะสมกับอำนาจทางการมอง (Visual Percertion) ของมนุษย์
การออกแบบอัตลักษณ์ขององค์กรเป็นสื่อแสดงแห่งพลังการสร้างสรรค์ความเจริญก้าวหน้าทางวิทยาการทั้งหลายที่คิดค้นขึ้นล้วนแต่เกิดจากการถ่ายทอดความคิดสร้างสรรค์ก็ออกมาผ่านการขีดเขียนหรือการสร้างภาพ  (Image) ทางลักษณะของงานอัตลักษณ์ขององค์กรด้วยกันทั้งนั้นเพราะเป็นลู่ทางที่สามารถรองรับความคิดฉับพลันและการกระทำของมนุษย์ได้รวดเร็วที่สุด แม้กระทั่งมีการขัดเกลาแก้ไขดัดแปลงและนำเสนอ  (Presentation) รูปร่างของความคิดหรือการประกอบเพื่อสร้างต้นแบบและคำอธิบายที่เป็นสื่อแสดงให้ผู้ดูได้รู้ได้เห็นเกิดความสนใจเข้าใจและคล้อยตามในความคิดสร้างสรรค์ที่ได้เพียรพยายามขึ้นมา ดังเช่น  การเขียนแบบทางวิศวกรรม สถาปัตยกรรม เครื่องจักรกลต่าง ๆ ตลอดจนงานสร้างสรรค์ศิลปกรรมแขนงอื่น ๆ
การออกแบบอัตลักษณ์ขององค์กรเป็นการเสริมสร้าง  แต่งข่าวสารให้ดึงดูดสายตาและน่าสนใจขึ้นโดยการปรับปรุงเพิ่มเติมเสริมแต่งด้วยทักษะทางศิลปะและให้หลักจิตวิทยาการรับรู้เข้าช่วย เช่น การจัดวางรูปแบบของข้อความ รูปภาพ เปลี่ยนขนาด การเสนอข้อความที่กระทัดรัดได้ใจความ เป็นต้น
การออกแบบอัตลักษณ์ขององค์กร ช่วยส่งเสริมความเจริญก้าวหน้าทางธุรกิจการค้าและวงการอุตสาหกรรม
สุเทพ เทือกสุบรรณ

| สุเทพ เทือกสุบรรณม> ป.ช., ม.ว.ม. |
| --- | --- |
สุเทพ ใน พ.ศ. 2553

รองนายกรัฐมนตรีไทย
ดำรงตำแหน่ง 12 พฤศจิกายน พ.ศ. 2553 – 9 สิงหาคม พ.ศ. 2554  (8 เดือน 29 วัน)
นายกรัฐมนตรี: อภิสิทธิ์ เวชชาชีวะ
ดำรงตำแหน่ง 20 ธันวาคม พ.ศ. 2551 – 8 ตุลาคม พ.ศ. 2553  (1 ปี 9 เดือน 18 วัน)
นายกรัฐมนตรี: อภิสิทธิ์ เวชชาชีวะ
รัฐมนตรีว่าการกระทรวงคมนาคม
ดำรงตำแหน่ง 14 พฤศจิกายน พ.ศ. 2540 – 9 พฤศจิกายน พ.ศ. 2543  (2 ปี 10 เดือน 26 วัน)
นายกรัฐมนตรี: ชวน หลีกภัย
ก่อนหน้า: สุวัจน์ ลิปตพัลลภ
ถัดไป: วันมูหะมัดนอร์ มะทา
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531  (1 ปี 11 เดือน 23 วัน)
นายกรัฐมนตรี: เปรม ติณสูลานนท์
ก่อนหน้า: ประสพ บุษราคัม
ถัดไป: เสนาะ เทียนทอง
ดำรงตำแหน่ง 29 กันยายน พ.ศ. 2535 – 7 ธันวาคม พ.ศ. 2537  (2 ปี 2 เดือน 8 วัน)
นายกรัฐมนตรี: ชวน หลีกภัย
ก่อนหน้า: อำพล เสนาณรงค์
ถัดไป: สมุทร มงคลกิติ
เลขาธิการพรรคประชาธิปัตย์
ดำรงตำแหน่ง 5 มีนาคม พ.ศ. 2548 – 4 กรกฎาคม พ.ศ. 2554  (6 ปี 3 เดือน 29 วัน)
ก่อนหน้า: ประดิษฐ์ ภัทรประสิทธิ์
ถัดไป: เฉลิมชัย ศรีอ่อน
 
ข้อมูลส่วนบุคคล
เกิด: 7 กรกฎาคม พ.ศ. 2492 (75 ปี) จังหวัดสุราษฎร์ธานี ประเทศไทย
พรรคการเมือง: ประชาธิปัตย์ (2522—2556)   รวมพลัง (2561—ปัจจุบัน)
การเข้าร่วม พรรคการเมืองอื่น: กปปส.
คู่อาศัย: ศรีสกุล พร้อมพันธุ์ (2537—ปัจจุบัน)
คู่สมรส: จุฑาภรณ์ เทือกสุบรรณ (2521—2533)
ศิษย์เก่า: มหาวิทยาลัยเชียงใหม่ มหาวิทยาลัยมิดเดิลเทนเนสซีสเตด

สุเทพ เทือกสุบรรณ (เกิด 7 กรกฎาคม พ.ศ. 2492) เป็นนักการเมืองชาวไทย เคยดำรงตำแหน่งรองนายกรัฐมนตรีไทย ในรัฐบาล อภิสิทธิ์ เวชชาชีวะ รวมทั้งสมาชิกสภาผู้แทนราษฎรจังหวัดสุราษฎร์ธานีและเลขาธิการพรรคประชาธิปัตย์ เขาลาออกจากพรรคในเดือนพฤศจิกายน พ.ศ. 2556 เพื่อไปเป็นเลขาธิการ กปปส. ซึ่งดำเนินการประท้วงเพื่อพยายามโค่นรัฐบาล ยิ่งลักษณ์ ชินวัตร ซึ่งรัฐบาลที่มาจากการเลือกตั้งโดยประชาชน ในห้วงวิกฤตการณ์การเมืองไทย พ.ศ. 2556–2557 เขาเรียกร้องให้ตั้ง "สภาประชาชน" ซึ่งมิได้มาจากการเลือกตั้งเพื่อปฏิรูปประเทศก่อนเลือกตั้ง เขาเคยเรียกร้องเพื่อให้เขาสวมบทบาทเป็น "องค์อธิปัตย์" เพื่อออกกฎบัตร ตั้งรัฐบาลใหม่ และตั้งสภาประชาชน และจะประท้วงต่อหากรัฐบาลใหม่ไม่สามารถนำการปฏิรูปที่ กปปส. ชี้นำไปปฏิบัติได้สำเร็จ
หลังรัฐประหารปี 2557 เขายังเป็นหัวหน้ามูลนิธิมวลมหาประชาชนเพื่อการปฏิรูปประเทศไทย  จากนั้นเขาประกาศวางมือทางการเมืองและอุปสมบทระหว่างปี 2557 ถึง 2558 ที่วัดไตรธรรมาราม ในปี พ.ศ. 2561 กลับมามีบทบาททางการเมืองอีกครั้ง โดยได้ร่วมก่อตั้งพรรครวมพลังประชาชาติไทย​
ประวัติ

สุเทพ เทือกสุบรรณ มีชื่อเล่นว่า "เนม" หรือ บิ๊กเนม มีฉายาว่า "ลุงกำนัน" เกิดวันที่ 7 กรกฎาคม พ.ศ. 2492 เป็นบุตรของนายจรัส เทือกสุบรรณ กำนันตำบลท่าสะท้อน อำเภอพุนพิน จังหวัดสุราษฎร์ธานี และนางละม้าย เทือกสุบรรณ (สกุลเดิม ชาวนา) มีพี่น้องท้องเดียวกัน 6 คนคือ สุเทพ เทือกสุบรรณ นางศิริรัตน์ ศรีเทพ (ถึงแก่กรรม) กับนางสาวรัชนี เทือกสุบรรณ (เป็นคู่แฝด) นายเชน เทือกสุบรรณ นางสาวจิราภรณ์ เทือกสุบรรณ นายธานี เทือกสุบรรณ และนางสาวกิ่งกาญจน์ เทือกสุบรรณ
สุเทพสำเร็จการศึกษา ระดับมัธยมศึกษาตอนปลายจากโรงเรียนสุวรรณารามวิทยาคม กรุงเทพมหานคร ระดับปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยเชียงใหม่  เมื่อปี พ.ศ. 2515 ระหว่างเป็นนักศึกษาได้ทำกิจกรรมเป็นกรรมการสโมสรนักศึกษา เป็นประธานสภานักศึกษามหาวิทยาลัยเชียงใหม่ และสำเร็จการศึกษา ระดับปริญญาโท M.A. Political Sciences จาก Middle Tennessee State University สหรัฐอเมริกา เมื่อปี พ.ศ. 2518 หลังจากสำเร็จการศึกษาระดับปริญญาโทกลับมา สุเทพได้ลงสมัครรับเลือกตั้งเป็น กำนันตำบลท่าสะท้อน ต่อจากผู้เป็นบิดา และชนะเลือกตั้ง ทำให้ได้เป็นกำนันขณะมีอายุได้ 26 ปี สุเทพยังได้รับปริญญาดุษฎีบัณฑิตกิตติมศักดิ์ สาขาผู้นำธุรกิจสังคมและการเมือง จากวิทยาลัยนวัตกรรมสังคม มหาวิทยาลัยรังสิต ในวันที่ 23 กุมภาพันธ์ พ.ศ. 2558
สุเทพและครอบครัวของเขาเป็นเจ้าของส่วนแบ่งที่สำคัญของพื้นที่เพาะปลูกต้นปาล์มน้ำมันและฟาร์มกุ้งในภาคใต้
สุเทพ เทือกสุบรรณสมรสครั้งแรกกับ นางจุฑาภรณ์ เทือกสุบรรณ มีบุตรธิดา 3 คน คือ แทน เทือกสุบรรณ, แขแสง เทือกสุบรรณ และน้ำทิพย์ เทือกสุบรรณ สมรสกับ นิโคลัส โฮ ภายหลังภรรยาได้เสียชีวิตด้วยโรคมะเร็ง ต่อมาได้สมรสใหม่กับศรีสกุล พร้อมพันธุ์ อดีตสมาชิกสภาผู้แทนราษฎรจังหวัดนครราชสีมา (อดีตภรรยาพรเทพ เตชะไพบูลย์) และได้รับบุตรของนางศรีสกุลที่เกิดจากนายพรเทพมาเป็นบุตรบุญธรรม 3 คน คือ สิทธิพัฒน์ เตชะไพบูลย์, เอกนัฏ พร้อมพันธุ์ และ น.ส.ธีราภา พร้อมพันธุ์
บทบาททางการเมือง

สุเทพ เข้าสู่วงการเมืองระดับประเทศ ได้เป็น ส.ส.จังหวัดสุราษฎร์ธานี สมัยแรกเมื่อปี พ.ศ. 2522 และหลังจากนั้นสามารถชนะเลือกตั้ง ได้เป็น ส.ส. อย่างต่อเนื่องถึง 10 สมัย และดำรงตำแหน่งสำคัญระดับรัฐมนตรี คือ รัฐมนตรีช่วยว่าการกระทรวงเกษตรและสหกรณ์ 2 สมัย และรัฐมนตรีว่าการกระทรวงคมนาคม
บทบาททางการเมือง > บทบาทหลังเลือกตั้ง 2548

หลังการเลือกตั้งเป็นการทั่วไป พ.ศ. 2548 พรรคประชาธิปัตย์ได้เปลี่ยนแปลงโครงสร้างผู้บริหารพรรคครั้งใหญ่ สุเทพได้รับเลือกเป็นเลขาธิการพรรค และพอดีกับมีบทบาทอย่างมากในคดียุบพรรคการเมือง พ.ศ. 2549 โดยเป็นผู้รวบรวมพยานหลักฐานยื่นฟ้องพรรคไทยรักไทย และต่อมาพรรคไทยรักไทยถูกวินิจฉัยให้ยุบพรรค
ในการจัดตั้งรัฐบาลอภิสิทธิ์ เวชชาชีวะ ปี พ.ศ. 2551 ซึ่งสุเทพเป็นผู้ที่มีบทบาทในการประสานงานจัดตั้งรัฐบาลในครั้งนั้น จนได้รับการขนานนามว่า "ผู้จัดการรัฐบาล" และได้รับตำแหน่งรองนายกรัฐมนตรี ด้านความมั่นคง ต่อมาในปี พ.ศ. 2552 สุเทพ ลาออกจากการเป็นสมาชิกสภาผู้แทนราษฎร หลังจากคณะกรรมการการเลือกตั้ง วินิจฉัยการถือครองหุ้นของเขาผิดรัฐธรรมนูญ แต่ยังคงดำรงตำแหน่งรองนายกรัฐมนตรีเช่นเดิม
ต่อมาในเดือนตุลาคม พ.ศ. 2553 สุเทพ ได้ลาออกจากตำแหน่งรองนายกรัฐมนตรี เพื่อกลับไปลงสมัครสมาชิกสภาผู้แทนราษฎร จังหวัดสุราษฎร์ธานี อีกครั้งแทนตำแหน่งที่ว่างลง ซึ่งการเลือกตั้งดังกล่าวอยู่ในระหว่างการพิจารณายุบพรรคประชาธิปัตย์ จึงเป็นที่มาของการถูกมองว่าสุเทพ ต้องการเป็นสมาชิกสภาผู้แทนราษฎร เพื่อเตรียมตัวเป็นนายกรัฐมนตรีสำรอง ในกรณีที่ถูกยุบพรรค ภายหลังได้รับการเลือกตั้งเป็นสมาชิกสภาผู้แทนราษฎรแล้ว จึงได้กลับเข้ามารับตำแหน่งรองนายกรัฐมนตรีอีกครั้ง
บทบาททางการเมือง > เลขาธิการ กปปส.

บทความหลัก: กปปส. และ วิกฤตการณ์การเมืองไทย พ.ศ. 2556–2557
หลังรัฐประหาร สุเทพเปิดเผยว่า ตนพูดคุยกับ พลเอกประยุทธ์ จันทร์โอชา หัวหน้าคณะรักษาความสงบแห่งชาติ (คสช.) ให้ถอนรากถอนโคนอิทธิพลของทักษิณ ชินวัตร และพันธมิตร นับแต่การชุมนุมทางการเมืองใน พ.ศ. 2553 เขากล่าวว่า ได้ติดต่อเป็นประจำผ่านแอพไลน์ ก่อนรัฐประหาร พลเอก ประยุทธ์ติดต่อเขาว่า "คุณสุเทพและมวลชนผู้สนับสนุน กปปส. ของท่านเหนื่อยมากแล้ว ตอนนี้เป็นหน้าที่ของกองทัพที่ต้องรับต่อ" สุเทพว่า กองทัพตระหนักดีถึงวัตถุประสงค์ของ กปปส. ระหว่างที่กลุ่มกดดันข้าราชการและทหารให้เข้าร่วมขบวนการ กองทัพได้รับข้อเสนอของ กปปส. หลายอย่าง เช่น มาตรการช่วยเหลือเกษตรกร
บทบาททางการเมือง > หมายจับในข้อหากบฎ

ศาลอาญาพิพากษาจำคุกแกนนำกลุ่มที่เรียกตัวเองว่า "คณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข" (กปปส.) ตั้งแต่ 4 เดือน ถึง 9 ปีเศษ โดยมี 3 รัฐมนตรีในรัฐบาล พล.อ. ประยุทธ์ จันทร์โอชา ถูกพิพากษาจำคุกด้วย และต้องหลุดจากตำแหน่งทันที เพราะขาดคุณสมบัติตามรัฐธรรมนูญ
บทบาททางการเมือง > บทบาทหลังรัฐประหารปี 2557

หลังรัฐประหารปี 2557 เขาก่อตั้ง สำนักกฎหมาย พัชรวิชญ์ แอดโวเคทส์ เขายังก่อตั้งวิทยาลัยอาชีวศึกษาภาวนาโพธิคุณ อำเภอเกาะสมุย จังหวัดสุราษฎร์ธานี และเขาดำรงตำแหน่งประธานมูลนิธิมวลมหาประชาชนเพื่อการปฏิรูปประเทศไทย ในปี พ.ศ. 2558
วันที่ 15 กรกฎาคม พ.ศ. 2557 มีการเปิดเผยว่าสุเทพได้ตัดสินใจบวชแบบสายฟ้าแลบแล้ว ที่วัดท่าไทร และไปจำวัดที่วัดสวนโมกข์ (สวนโมกขพลาราม) จ.สุราษฎร์ธานี ได้รับฉายาว่า "ประภากะโร" แปลว่าผู้กระทำซึ่งแสงสว่าง
วันที่ 28 กรกฎาคม 2558 สุเทพลาสิกขา และวันเดียวกัน ได้ยื่นหนังสือคัดค้านการย้ายสำนักงาน บช.ภ.8 จากอำเภอพุนพิน จังหวัดสุราษฎร์ธานีไปจังหวัดภูเก็ต ชี้ตำรวจชั้นผู้น้อยเดือดร้อน
หลังจากลาผนวช เขากลับมาตั้งพรรครวมพลังประชาชาติไทย และชักชวนประชาชนให้สนับสนุน รัฐธรรมนูญแห่งราชอาณาจักรไทย พุทธศักราช 2560 โดยการจัดรายการผ่านเว็บไซด์เฟซบุ๊กเพจส่วนตัว และในปีพ.ศ. 2560 เขาประกาศสนับสนุน พลเอก ประยุทธ์ จันทร์โอชา ให้เป็นนายกรัฐมนตรีในสมัยที่ 2
ตำแหน่งทางการเมือง

สมาชิกสภาผู้แทนราษฎรจังหวัดสุราษฎร์ธานี 10 สมัย (พ.ศ. 2522, 2526, 2529, 2531, 2535/1, 2535/2, 2538, 2539, 2550, 2554)
สมาชิกสภาผู้แทนราษฎรระบบบัญชีรายชื่อ 2 สมัย (พ.ศ. 2544 และ 2548)
เลขานุการรัฐมนตรีว่าการกระทรวงพาณิชย์ (นายกรัฐมนตรีชวน หลีกภัย) พ.ศ. 2524
เลขานุการรัฐมนตรีว่าการกระทรวงเกษตรและสหกรณ์ (นายกรัฐมนตรีชวน หลีกภัย) พ.ศ. 2524–2526
เลขานุการรัฐมนตรีประจำสำนักนายกรัฐมนตรี (รัฐมนตรีบัญญัติ บรรทัดฐาน) พ.ศ. 2526–2529
รัฐมนตรีช่วยว่าการกระทรวงเกษตรและสหกรณ์ พ.ศ. 2529–2531
ประธานคณะกรรมาธิการการเกษตร พ.ศ. 2531
รัฐมนตรีช่วยว่าการกระทรวงเกษตรและสหกรณ์ พ.ศ. 2535–2537
ประธานคณะกรรมาธิการคมนาคม พ.ศ. 2539
รัฐมนตรีว่าการกระทรวงคมนาคม พ.ศ. 2540–2543
กรรมการสภาที่ปรึกษาพรรคประชาธิปัตย์ พ.ศ. 2546–2548
เลขาธิการพรรคประชาธิปัตย์ พ.ศ. 2548–2554
ประธานคณะกรรมการนโยบายน้ำมันปาล์มแห่งชาติ พ.ศ. 2553–2554
ผู้อำนวยการศูนย์ความปลอดภัยทางถนน พ.ศ. 2551–2554
ผู้อำนวยการศูนย์อำนวยการแก้ไขสถานการณ์ฉุกเฉิน (ศอฉ.) พ.ศ. 2553
ประธานคณะกรรมการนโยบายยางแห่งชาติ พ.ศ. 2553–2554
รัฐมนตรีว่าการกระทรวงมหาดไทยเงา พ.ศ. 2551 และ พ.ศ. 2554
รองนายกรัฐมนตรี พ.ศ. 2551–2554
พ.ศ. 2558 - ปัจจุบัน ประธานมูลนิธิมวลมหาประชาชนเพื่อการปฏิรูปประเทศไทย
พ.ศ. 2561 - ปัจจุบัน ผู้ร่วมก่อตั้งและสมาชิกพรรครวมพลังประชาชาติไทย
คดีความ > กรณี ส.ป.ก.4-01

ในส่วนหนึ่งของแผนปฏิรูปที่ดิน ส.ป.ก. 4-01 สุเทพมอบเอกสารสิทธิจำนวน 592 แปลงในเขาสามเหลี่ยม เขากมลาและเขานาคเกิดในจังหวัดภูเก็ตแก่เกษตรกร 489 คน ต่อมาพบว่ามีสมาชิกครอบครัวมั่งมี 11 ครอบครัวเป็นผู้รับเอกสารสิทธิด้วย สุเทพปราศรัยต่อฝูงชนขนาดใหญ่ในเขตเลือกตั้งสุราษฎร์ธานีของเขาหนึ่งเดือนก่อนการอภิปรายไม่ไว้วางใจและเรียกร้องให้ผู้สนับสนุนเขาเดินขบวนมากรุงเทพมหานครหลายแสนคนเพื่อปกป้องชื่อเสียงของเขา กรณีอื้อฉาวนี้ทำให้นายกรัฐมนตรีชวน หลีกภัยแห่งพรรคประชาธิปัตย์ยุบสภาผู้แทนราษฎรในเดือนกรกฎาคม 2538 เพื่อเลี่ยงการอภิปรายไม่ไว้วางใจ ในการเลือกตั้งถัดมา พรรคชาติไทยได้เสียงข้างมาก นำให้รัฐบาลอันมีพรรคประชาธิปัตย์เป็นแกนนำของชวน หลีกภัยถึงกาลสิ้นสุด
โทรเลขการทูตวิกิลีกส์จากสถานเอกอัครราชทูตสหรัฐเปิดเผยว่า สมาชิกพรรคเดียวกับเขาจำนวนมากบ่นถึงพฤติกรรมฉ้อฉลและไร้ศีลธรรมของเขามานานแล้ว
คดีความ > กรณีก่อสร้างสถานีตำรวจ 396 แห่ง

โครงการก่อสร้างอาคารที่ทำการสถานีตำรวจทดแทนของสำนักงานตำรวจแห่งชาติ จำนวน 396 แห่ง มูลค่า 5,848 ล้านบาท เข้าข่ายการฮั้วประมูล เพราะมีการรวบสัญญาการดำเนินการมาเป็นสัญญาเดียว จากที่สำนักงานตำรวจแห่งชาติเสนอให้มีการทำเป็นหลายสัญญา
เรื่องนี้เกิดขึ้นในสมัยรัฐบาลประชาธิปัตย์ มีอภิสิทธิ์ เวชชาชีวะ เป็นนายกรัฐมนตรี มีสุเทพ เทือกสุบรรณเป็นรองนายกรัฐมนตรี ดูแลสำนักงานตำรวจแห่งชาติ ซึ่งธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) ระบุการอนุมัติโครงการดังกล่าวอยู่ในความรับผิดชอบของ สุเทพ เทือกสุบรรณ ทำหน้าที่แทนนายกรัฐมนตรี ให้ความเห็นชอบไปเมื่อวันที่ 9 มิถุนายน พ.ศ. 2552 ต่อมา สุเทพยกเลิกแนวทางการจัดจ้างเป็นรายภาค ให้จัดจ้างรวมกันทั้งหมดแทน เมื่อ 11 ตุลาคม พ.ศ. 2553 เลยทำให้มีบริษัทเดียวที่ชนะการประมูลการก่อสร้างในครั้งนี้ไป
ในขณะนี้ สุเทพได้ยื่นฟ้องหมิ่นประมาทต่อนาย ธาริต เพ็งดิษฐ์ ที่ศาลาอาญาต่อกรณีนี้ด้วยเห็นว่า ตนได้ดำเนินการไปตามความเห็นของสำนักงานตำรวจแห่งชาติ และศาลอาญา รัชดา มีคำสั่งประทับรับฟ้องแล้ว
คดีความ > การถือหุ้น

ในปีพ.ศ. 2552 สุเทพถูกกล่าวหาว่าละเมิดรัฐธรรมนูญแห่งราชอาณาจักรไทยโดยถือหุ้นในบริษัทสื่อซึ่งได้รับสัมปทานจากรัฐบาล ภายใต้รัฐธรรมนูญแห่งราชอาณาจักรไทย พุทธศักราช 2540 ที่สุเทพสนับสนุน ห้ามสมาชิกรัฐสภามิให้ถือหุ้นในบริษัทที่ได้รับสัมปทานจากรัฐบาล ในเดือนกรกฎาคม พ.ศ. 2552 คณะกรรมการการเลือกตั้งประกาศว่าจะขอให้ศาลรัฐธรรมนูญวินิจฉัยตัดสิทธิสุเทพ สุเทพจัดการแถลงข่าวในวันรุ่งขึ้น โดยประกาศตัดสินใจลาออกจากสมาชิกรัฐสภา การลาออกจากสมาชิกรัฐสภาไม่มีผลต่อสถานภาพรองนายกรัฐมนตรีและสมาชิกคณะรัฐมนตรีของเขา
คดีความ > คดีสลายการชุมนุม

หลังศาลอาญาวินิจฉัยหลายครั้งว่า ผู้ประท้วงเสื้อแดงที่เสียชีวิตและบาดเจ็บระหว่างความไม่สงบทางการเมืองในเดือนเมษายนและพฤษภาคม 2553 เป็นผลโดยตรงจากคำสั่งที่มอบหมายทหารโดยสุเทพ เทือกสุบรรณ ผู้อำนวยการแก้ไขสถานการณ์ฉุกเฉิน กรมสอบสวนคดีพิเศษ อัยการและตำรวจตกลงฟ้องเขาข้อหาฆ่าคน
ศาลยังวินิจฉัยว่า สุเทพร่วมกับอภิสิทธิ์ต้องรับผิดชอบต่อการลอบสังหารผู้สื่อข่าวชาวอิตาเลียน ฟาบิโอ โปเลงกี ซึ่งทำข่าวการประท้วงปี 2553 ด้วย
29 ธันวาคม พ.ศ. 2558 คณะกรรมการป้องกันและปราบปรามทุจริตแห่งชาติ (ป.ป.ช.) มีมติยกฟ้องนาย อภิสิทธิ์ เวชชาชีวะ และนายสุเทพ เทือกสุบรรณ ในคดีนี้ และถึงแม้เขาจะมีคดีอื่น ๆ เขายังไม่เคยถูกจำคุกเลยจากเหตุการณ์ทางการเมือง
ต่อมาวันที่ 31 สิงหาคม พ.ศ. 2560 ศาลฎีกาได้มีคำสั่งยกฟ้อง นายสุเทพ ในคดีดังกล่าวคดีจึงสิ้นสุดลงว่า นายสุเทพไม่ต้องรับผิดชอบต่อการสลายการชุมนุม
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เหรียญลูกเสือสดุดี ชั้นที่ 1
พ.ศ. 2513 –  เหรียญสนองเสรีชน (ส.ส.ช.)
สโมสรฟุตบอลชลบุรีในฤดูกาล 2555
ฟุตบอลชิงถ้วยพระราชทาน ก.

| วัน | คู่แข่ง | เหย้า / เยือน | ผลการแข่งขัน F – A | ผู้ทำประตู | ผู้เข้าชม |
| --- | --- | --- | --- | --- | --- |
| 11 มีนาคม 2555 | บุรีรัมย์ ยูไนเต็ด | N | 2 - 2[ลิงก์เสีย]  (6 - 5p) | อดุลย์ 45', ทาคาม 90+5' |  |
เอฟเอ คัพ

| 0 | 1 | 2 | 3 | 4 |
| --- | --- | --- | --- | --- |
| 1 สิงหาคม 2555 รอบสาม | บุรีรัมย์ ยูไนเต็ด | 3 - 2 | ชลบุรี เอฟซี | บุรีรัมย์ |
|  |  |  |  | สนามกีฬา: นิว ไอ-โมบาย สเตเดียม ผู้ตัดสิน: ฑิธิชัย นวลจันทร์ |
ลีก คัพ

| 0 | 1 | 2 | 3 | 4 |
| --- | --- | --- | --- | --- |
| 11 มิถุนายน 2555 รอบแรก | นครศรีธรรมราช เอฟซี | 0 - 1 | ชลบุรี เอฟซี | นครศรีธรรมราช |
|  |  |  |  | สนามกีฬา: สนามกีฬากลางจังหวัดเพชรบุรี |
| 0 | 1 | 2 | 3 | 4 |
| --- | --- | --- | --- | --- |
| 9 มิถุนายน 2555 รอบสอง | เพชรบุรี เอฟซี | 0 - 4 | ชลบุรี เอฟซี | เพชรบุรี |
|  |  |  |  | สนามกีฬา: สนามกีฬากลางจังหวัดเพชรบุรี |
| 0 | 1 | 2 | 3 | 4 |
| --- | --- | --- | --- | --- |
| 22 สิงหาคม 2555 รอบสาม | สมุทรปราการ คัสตอม ยูไนเต็ด | 0 - 2 (ต่อเวลาพิเศษ) | ชลบุรี เอฟซี |  |
|  |  | [รายงาน] | เทิดศักดิ์  112', 117' |  |
เอเอฟซีแชมเปี้ยนลีก

| วัน | รอบ | คู่แข่ง | เหย้า / เยือน | ผลการแข่งขัน F – A | ผู้ทำประตู | ผู้เข้าชม |
| --- | --- | --- | --- | --- | --- | --- |
| 18 กุมภาพันธ์ 2555 | รอบคัดเลือก เพลย์ออฟ (รอบสุดท้าย) | โปฮัง สตีลเลอส์ | A | 0 - 2 |  | 5,344 |
เอฟเอซี คัพ > รอบ 16 ทีมสุดท้าย

ชลบุรี เอฟซี กับ อัล ซาวร่า ที่ ชลบุรีสเตเดียม จังหวัดชลบุรี ประเทศไทย
ชลบุรี ชนะ 1-0 / นาทีที่ 8 พิภพ อ่อนโม้
ซื้อ/ขาย > เข้า

| วัน | ตำแหน่ง | ชื่อ | จาก | ค่าตัว |
| --- | --- | --- | --- | --- |
| 22 ธันวาคม 2554 | กองกลาง |  เจฟฟรี่ย์ ดูม็อง |  สโมสรฟุตบอลตูร์ | ไม่เปิดเผย  |
| 2 มกราคม 2555 | กองหน้า |  อัครวิน สวัสดี |  ฉะเชิงเทรา | ไม่เปิดเผย |
| 12 มกราคม 2555 | กองหลัง |  โฟเด้ บองกาลี่ |  ปารีส เอฟซี | ไม่เปิดเผย |
| 31 มกราคม 2555 | กองกลาง |  เกริกฤทธิ์ ทวีกาญจน์ |  ศรีราชา | ไม่เปิดเผย |
| 31 มกราคม 2555 | กองกลาง |  พรศักดิ์ ป้องทอง |  ศรีราชา | ไม่เปิดเผย |
| 7 กุมภาพันธ์ 2555 | กองกลาง |  สุภภรณ์ พรหมพินิจ |  ศรีราชา | ไม่เปิดเผย |
| 9 กุมภาพันธ์ 2555 | กองหน้า |  ลูโดวิด ทาคาม |  พัทยา ยูไนเต็ด | ไม่เปิดเผย |
| 28 กุมภาพันธ์ 2555 | กองหลัง |  แอนเดอร์สัน ดอส ซานโตส |  บุรีรัมย์ ยูไนเต็ด | ไม่เปิดเผย |
| 4 มีนาคม 2555 | กองหน้า |  ดิยุฟ บิรัม |  สมุทรสงคราม | ไม่เปิดเผย |
| 9 มีนาคม 2555 | กองกลาง |  ชอน ควางจิน |  ต้าเหลียน ซือเต๋อ | ไม่เปิดเผย |
| 9 มีนาคม 2555 | กองหน้า |  โธมัส ดอสเซวี |  สวินดอน ทาวน์ | ไม่เปิดเผย |
|  | กองกลาง |  อาทิตย์ สุนทรพิธ |  วัวชน ยูไนเต็ด | กลับจากยืมตัว |
|  | กองหลัง |  เจษฎากร เหมแดง |  วัวชน ยูไนเต็ด | กลับจากยืมตัว |
|  | กองหน้า |  ติอาโก้ คุนญ่า |  เตรเซ่ | ไม่เปิดเผย |
|  |  |  วัชระ จัตุรงค์ |  ชลราษฎรอำรุง | ขึ้นจากชุดเยาวชน |
|  |  |  อนุสรณ์ สุจริต |  ชลราษฎรอำรุง | ขึ้นจากชุดเยาวชน |
|  |  |  เดชาวัต สินปรุ |  ชลราษฎรอำรุง | ขึ้นจากชุดเยาวชน |
|  |  |  ปริทัศน์ กางทอง |  ชลราษฎรอำรุง | ขึ้นจากชุดเยาวชน |
|  |  |  แช๊ด แอฬอน ชัยบุตร | - | ขึ้นจากชุดเยาวชน |
ซื้อ/ขาย > ออก

| วันที่ | ตำแหน่ง | ชื่อ | ไปยัง | ค่าตัว |
| --- | --- | --- | --- | --- |
|  | กองกลาง |  ภูริทัต จาริกานนท์ |  วัวชน ยูไนเต็ด | ไม่เปิดเผย |
|  | กองหน้า |  ศุภเสกข์ ไก่แก้ว |  วัวชน ยูไนเต็ด | ไม่เปิดเผย |
|  | กองหน้า |  เนย์ ฟาเบียโน |  วัวชน ยูไนเต็ด | ไม่เปิดเผย |
|  | กอลกลาง |  ศราวุฒิ จันทพันธ์ |  วัวชน ยูไนเต็ด | ไม่เปิดเผย |
|  | กองกลาง |  เกรียงไกร พิมพ์รัตน์ |  วัวชน ยูไนเต็ด | ไม่เปิดเผย |
|  | กองกลาง |  จีระ เจริญสุข |  วัวชน ยูไนเต็ด | ไม่เปิดเผย |
|  | กองกลาง |  เอกพันธ์ อินทเสน |  บีอีซี เทโรศาสน | ไม่เปิดเผย |
| 20 มิถุนายน 2555 | กองหน้า |  ดิยุฟ บิรัม |  สมุทรสงคราม | ไม่เปิดเผย |
ซื้อ/ขาย > ปล่อยให้ยืมตัว

| ตั้งแต่วันที่ | ถึงวันที่ | ตำแหน่ง | ชื่อ | ไปยัง |
| --- | --- | --- | --- | --- |
| 24 มกราคม 2555 | 24 มกราคม 2556 | กองหน้า |  อานนท์ บุปผา |  สมุทรสาคร |
|  |  | กองกลาง |  อาทิตย์ สุนทรพิธ |  วัวชน ยูไนเต็ด |
|  |  | กองหลัง |  เจษฎากร เหมแดง |  วัวชน ยูไนเต็ด |
|  |  | กองกลาง |  เกริกฤทธิ์ ทวีกาญจน์ |  อีสาน ยูไนเต็ด |
|  |  | กองกลาง |  สุภภรณ์ พรหมพินิจ |  อีสาน ยูไนเต็ด |
|  |  | กองหลัง |  ไพศาล โพธิ์นา |  สุพรรณบุรี เอฟซี |
|  |  | กองกลาง |  พรศักดิ์ ป้องทอง |  ศรีราชา ซูซูกิ |
|  |  | กองหน้า |  ลูโดวิช ทาคาม |  พัทยา ยูไนเต็ด |
|  |  | กองหลัง |  ดาร์โก้ ราโคเซวิช |  วัวชน ยูไนเต็ด |
|  |  | กองหน้า |  วานิช ใจแสน |  วัวชน ยูไนเต็ด |
พีชคณิตซิกมา

ในทางคณิตศาสตร์ พีชคณิตซิกมา หรือ ซิกมาแอลจีบรา หรือ ซิกมาฟิลด์ (สัญกรณ์ที่นิยมใช้: σ-algebra) ที่นิยามบนเซต X คือ สับเซตของพาวเวอร์เซตของ X ที่มีเซตว่างเป็นสมาชิก และมีคุณสมบัติปิดภายใต้ คอมพลีเมนต์ และการยูเนียนแบบนับได้ พีชคณิตซิกมาเป็นโครงสร้างทางคณิตศาสตร์ที่สำคัญที่ใช้มากในคณิตวิเคราะห์และทฤษฎีความน่าจะเป็น
นิยามทางคณิตศาสตร์

กำหนด  \Sigma \subseteq 2^{X}, เราจะกล่าวว่า  \Sigma  เป็นพีชคณิตซิกมาบน  X ก็ต่อเมื่อ  \Sigma  มีคุณสมบัติต่อไปนี้
\varnothing \in \Sigma
ถ้า  E\in \Sigma  แล้ว,  E^{c}\in \Sigma  ด้วย
ถ้า  E_{1},E_{2},E_{3},...\in \Sigma  แล้ว  \bigcup _{n=1}^{\infty }E_{n}\in \Sigma  ด้วย
ตัวอย่าง

กำหนด  X เป็นเซตใด ๆ เราจะได้ว่า  \{X,\varnothing \}เป็นพีชคณิตซิกมาที่เล็กที่สุดบน  X, และ  2^{X} เป็นพีชคณิตซิกมาที่ใหญ่ที่สุดบน  X
กำหนด  \{\Sigma _{\alpha }\} ให้เป็นเซตของพีชคณิตซิกมาบน  X เราจะได้ว่า  \bigcap _{\alpha }\Sigma _{\alpha } เป็นพีชคณิตซิกมาบน  X ด้วย
(แสดงการประยุกต์ใช้ตัวอย่าง 2.) กำหนดให้  \{\Sigma _{\alpha }\} ให้เป็นเซตของพีชคณิตซิกมาทั้งหมดที่มีเซตเปิดเป็นสมาชิก และนิยามบน  X ซึ่งเป็นปริภูมิทอพอโลยีใด ๆ เราจะเรียก  \bigcap _{\alpha }\Sigma _{\alpha } ว่า พีชคณิตซิกมาของโบเรล (Borel σ-algebra) ซึ่งเป็นหนึ่งในพีชคณิตซิกมาที่สำคัญและพบเจอบ่อยที่สุด สังเกตว่า พีชคณิตซิกมาของโบเรล นี้เป็นพีชคณิตซิกมาที่ เล็กที่สุด ที่มีเซตเปิดเป็นสมาชิก (เนื่องจากเกิดจากอินเตอร์เซกชันของพีชคณิตซิกมาทุกรูปแบบที่มีเซตเปิดเป็นสมาชิก) เรามักเรียก พีชคณิตซิกมาของโบเรล ว่า พีชคณิตซิกมาที่สร้างจากเซตเปิด
ในปริภูมิยุคลิด  \mathbb {R} ^{n} อองรี เลอเบ็กได้กำหนดพีชคณิตซิกมาที่สำคัญมากเพื่อใช้ในเมเชอร์ ความยาว พื้นที่ ปริมาตร ฯลฯ ในทฤษฎีปริพันธ์ของเลอเบ็ก นั่นคือ พีชคณิตซิกมาของเลอเบ็ก โดยมี พีชคณิตซิกมาของโบเรล เป็นสับเซต สมาชิกในพีชคณิตซิกมาชนิดนี้เรียกว่า เซตที่สามารถวัดได้แบบเลอเบ็ก โดยในทฤษฎีปริพันธ์บนปริภูมิยุคลิด พีชคณิตซิกมานี้สำคัญมาก ถึงขนาดที่ว่านักคณิตศาสตร์หลายท่านใช้คำว่า เซตที่สามารถวัดได้ แทน เซตที่สามารถวัดได้แบบเลอเบ็ก เลยทีเดียว
ดูเพิ่ม

ฟิลด์ของเซต
ทฤษฎีเมเชอร์
สัจพจน์ความน่าจะเป็น
ยูโรเปียนแชมเปียนคลับส์คัพ

| --- | --- |

มอบให้กับ: สโมสรที่ชนะเลิศยูฟ่าแชมเปียนส์ลีก
นำเสนอโดย: ยูฟ่า
ประวัติ
ปีแรกที่มอบรางวัล: 1956 (1967 ในการออกแบบปัจจุบัน)
ชนะเลิศแรก:  เรอัลมาดริด (ถ้วยดั้งเดิม, ค.ศ. 1956);  เซลติก (ถ้วยปัจจุบัน, ค.ศ. 1967)
ชนะเลิศมากที่สุด:  เรอัลมาดริด (15)
ชนะเลิศล่าสุด:  เรอัลมาดริด (15)
เว็บไซต์: The trophy on UEFA.com
ยูโรเปียนแชมเปียนคลับส์คัพ (อังกฤษ: European Champion Clubs' Cup, ฝรั่งเศส: Coupe des Clubs Champions Européens) หรือเรียกสั้น ๆ ว่า ยูโรเปียนคัพ เป็นถ้วยรางวัลที่มอบให้เป็นประจำทุกปีโดยยูฟ่าแก่สโมสรฟุตบอลที่ชนะเลิศยูฟ่าแชมเปียนส์ลีก การแข่งขันในรูปแบบเก่านั้นมีชื่อเดียวกันกับถ้วยรางวัล โดยเป็นที่รู้จักในชื่อ ยูโรเปียนคัพ ก่อนที่จะเปลี่ยนชื่อใหม่ในฤดูกาล 1992–93
ถ้วยรางวัลเคยมีการเปลี่ยนโฉมอย่างเป็นทางการหลายครั้ง สโมสรมีสิทธิ์ที่จะเก็บถ้วยรางวัลไว้ได้หลังจากชนะเลิศห้าครั้งหรือชนะเลิศติดต่อกันสามครั้ง โดยจะต้องสร้างถ้วยรางวัลใหม่สำหรับฤดูกาลถัดไป ถ้วยรางวัลในช่วงปีแรก ๆ ของการแข่งขันจนถึงฤดูกาล 1966–67 มีการออกแบบที่แตกต่างออกไปอย่างชัดเจน